На основу Решења о банкротству који је донео стечајни судија Привредног суда у Чачку, број Ст. 13/2016 од21.09.2016. године, а у складу са чланoвима 131, 132. и 133. Закона о стечају («Службени гласник Републике Србије» број 104/09, 99/2011, 71/2012) и Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број 13/2010), стечајни управник стечајног дужника

**Милан Благојевић МИНЕРВА доо Лучани, у стечају, Радничка бб**

**ОГЛАШАВА**

**ЧЕТВРТУ ПРОДАЈУ имовине стечајног дужника, методом jавног надметања**

**Предмет продаје је непокретна и покретна имовина стечајног дужника, груписана у 3 целине, и то.**

|  |  |  |  |
| --- | --- | --- | --- |
| **редни број целине** | **Назив продајне целине** | **Почетна цена у динарима** | **Депозит у динарима** |
| **1** | **Део грађевинског земљишта изван грађевинског подручја на КП 1297 КО Лучани, ЛН 1096, власништво стечајног дужника, обим удела 4536/32713, П = 4536 м2;**  **Зграда бр 1 - Хала за производњу ПП и ПЕ цеви, бруто површине 865,50 м², (приземље и спратни део), власништво стечајног дужника саграђена на КП 1297 КО Лучани,**  **Опрема, материјал, ситан инвентар, резервни делови у згради бр.1 и**  **бунар на КП 1297 КО Лучани, као ванкњижно власништво стечајног дужника** | **8.243.386,00** | **6.284.793,00** |
| **2** | **Део грађевинског земљиште изван грађевинског подручја на КП 1297 КО Лучани, ЛН 1094, власништво стечајног дужника, обим удела 1094/32713, П = 1094 м2 , власништво стечајног дужника,**  **Зграда број 3, објекат хемијске индустрије, бруто површине 248 м2, изграђена на КП 1297 КО Лучани, ЛН 1096, власништво стечајног дужника,**  **Зграда број 2, компресорска станица, са надстрешницом, бруто површине 93,67 м2, на КП 1274 КО Лучани, ЛН 1095, власништво стечајног дужника, обим удела 1/3.**  **Опрема, материјал, ситан инвентар, резервни делови у згради бр. 2 и 3 и надстрешници код компресора, према пописним листама.** | **1.882.113,00** | **1.291.082,00** |
| **3.** | **Део грађевинског земљишта изван грађевинског подручја на КП 1297 КО Лучани, ЛН 1096, власништво стечајног дужника, обим удела 27056/32713, П = 27056 м2 , власништво стечајног дужника,**  **Део грађевинског земљишта изван грађевинског подручја на КП 1283/1 КО Лучани, ЛН 1100, власништво стечајног дужника, обим удела 445/9073, П = 445 м2 , власништво стечајног дужника**  **Зграде – објекти у власништву стечајног дужникана КП 1297 КО Лучани, и то:**  **Зграда бр 4 - Хала за производњу ПВЦ цеви, ПР, бруто површине 473,00 м²,**  **Зграда бр. 5 - Хала мешача за ПВЦ прах, ПР, бруто површине 237,00 м**  **Зграда бр. 6 - Зграда за размеравање компоненти, лабораторија и алатница, ПР, бруто површине 222,00 м²,**  **Зграда бр. 7 - Зграда магацина и млин за ПВЦ, ПР, бруто површине 275,00 м²,**  **Зграда бр. 8 - Трафостаница, ПР, бруто површине 77,00 м²,**  **Зграда бр. 9 - Хала шприцераја-стари погон, ПР бруто површине 585,00 м**  **Зграда бр. 10 - Хала шприцераја-нови погон, делом спратна, површине 272,00 м², површина у основи под објектом 229 м2,**  **Зграда бр. 11 - Зграда за електромашинско одржавање са магацином, ПР, бруто површине 221м2,**  **Зграда бр. 16 - Магацин примене, ПР, бруто површине 102 м2,**  **Зграда бр.17-Хала за примену пластике, ПР, бруто површине 458 м2**  **Зграда бр. 18 - Надстрешица уз халу примене пластике, ПР, бруто површине 105 м2,**  **Три канцеларије у грађевинском објекту бр. 1, (зграда МБ Наменска АД Лучани), на КП 1283/1 КО Лучани, Лист непокретности 1100, укупне бруто површине 70 м2, власништво стечајног дужника.**  **Опрема, материјал, ситан инвентар, резервни делови, који се налазе у оквиру наведених објекта, а све према спецификацији из продајне**  **документације.** | **35.364.550,00** | **27.921.623,00** |

**Право на учешће у продаји имају сва правна и физичка лица која:**

**1. након добијања профактуре, откупе продајну документацију у износу од 50.000,00 динара за целину 1, 40.000,00 динара за целину 2, а за целину 3 у износу од 60.000,00 динара (Цене су без ПДВ-а). Профактура се може преузети сваког радног дана у периоду од 09,00 до 14,00 часова, у просторијама стечајног управника у Горњем Милановцу, Карађорђева 6/7, контак телефон : 063/173 8446.**

**2. уплате депозит на текући рачун стечајног дужника бр. 155-31291-33 код Халк банке ад Београд, у висини износа депозита означеног у горњој табели, са позивом на редни број целине из огласа, најкасније 3 дана пре одржавања продаје (*рок за уплату депозита је 09.08.2019).*У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, у року од пет дана пре одржавања продаје. Банкарска гаранција мора имати рок важења 40 дана од дана продаје, односно до 21.09.2019. године.**

**3. потпишу Изјаву о губитку права на враћање депозита и уговор о чувању поверљивих података (који чине саставни део продајне документације,**

**Након уплате депозита, а најкасније три дана пре одржавања јавног надметања, потенцијални купци, ради правовремене евиденције, морају предати стечајном управнику образац пријаве за учешће на јавном надметању, потписан лично или од стране овлашћеног лица, као и доказ о овлашћеном лицу, доказ о уплати депозита или копију банкарске гаранције, потписану изјаву о губитку права на враћање депозита, извод из регистра привредних субјеката, ако се као потенцијални купац пријављује правно лице.**

**Имовина се купује у виђеном стању и може се разгледати након откупа продајне документације, у договору са стечајним управником, а најкасније 10 дана пре заказане продаје (уз претходну најаву стечајном управнику).**

**Јавно надметање одржаће се дана 12.08.2019. године, у 12,00 часова, на адреси стечајног дужника: Лучани, ул Радничка бб.**

**Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10,00 до 11,50 часова, на истојадреси. .  
Стечајни управник или лице које он овласти, спроводи јавно надметање тако што: региструје лица која имају право учешћа на јавном надметању (имају овлашћење или су лично присутни); отвара јавно надметање читајући правила надметања; позива учеснике да истакну понуду на оглашену цену, коју су спремни да плате; одржава ред на јавном надметању; проглашава купца када нико од других учеснике не истакне већу цену од последње понуђене цене и потписује записник.**

**Купопродајни уговор се потписује у року од 5 радних дана од дана одржавања јавног надметања.**

**Проглашени Купац је дужан да уплати преостали износ купопродајне цене у року од 8 дана од дана солемнизације купопродајног уговора код надлежног Јавног бележника. Тек након уплате купопродајне цене и добијања потврде од стране стечајног управника о извршеној уплати у целости, потисује се Записник о примопредаји предмета купопродаје, и купац стиче право спровођења промена у одговарајућим регистрима.**

**Свако лице које је стекло право на учешће јавном надметању, у складу са условима прописаним овим огласом, губи право на депозит, у складу са Изјавом о губитку права на враћање депозита.**

**Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за Купца се проглашава други најбољи понуђач.**

**Учесницима који на јавном надметању нису стекли статус купца или другог најбољег понуђача, депозит се враћа у року од 8 дана од дана јавног надметања. Другом најбољем понуђачу на јавном надметању, депозит се враћа у року од 25 дана од дана јавног надметања, односно након уплате купопродајне цене од стране купца са којим је потписан купопродајни уговор.**

**Порези и трошкови се додају на постигнуту купопродајну цену, и исти падају на терет купца.**

**Oвлашћено лице: Стечајни управник, Мила Сташевић - контакт телефон: 063/173 8446**